22. ΑΝΑΓΚ. ΝΟΜΟΣ υπ’ αριθ. 716 της 8/8 Δεκ. 1945 Περί επιβολής προσθέτου τέλους 10% επί των εισιτηρίων των κινηματογράφων της πόλεως Θεσσαλονίκης υπέρ του Κρατικού Θεάτρου Θεσσαλονίκης. Άρθρον μόνον.-1.Επί των εισιτηρίων πάντων των κινηματογράφων της πόλεως Θεσσαλονίκης επιβάλλεται πρόσθετον τέλος ίσον προς το 1/10 της τιμής αυτών, υπέρ του Κρατικού Θεάτρου Θεσσαλονίκης. 2.Το πρόσθετον τούτο τέλος, εισπραττόμενον ομού μετά του φόρου Δημοσίων Θεαμάτων, κατά τας διατάξεις περί εισπράξεων δημοσίων εσόδων, αποδίδεται υπό του Δημοσίου Ταμείου κατά τας διατάξεις περί Νομικών Προσώπων και ειδικών Υπηρεσιών, μη υποκείμενον εις ουδεμίαν κράτησιν. 